《从征古州蛮回途纪驿二十三首 其十八 鸭阑》
明代·管讷

养鸭人何在，犹传养鸭阑。野烟青草晚，江雨绿波寒。

表驿名因胜，充庖味可餐。兹禽应解语，岂敢学弹丸。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。